
       REFERAT DE  APROBARE  A PROIECTULUI DE HOTĂRÂRE

privind vânzarea terenulului aferent construcţiilor dobândite în baza Legii nr.112/1995, situat în Timişoara B-dul Eroilor de la Tisa nr. 8, conform Sentinței civile nr. 10714/05.11.2018 pronunțată de Judecătoria Timișoara în șnur cu Decizia Civilă nr. 663/23.06.2020 pronunțată de Tribunalul Timiș

Prin adresa înregistrată nr. CT2021-00561/17.01.2021 la Primăria Municipiului Timişoara de către Dahma Richard-Joseph, cu domiciliul în Timișoara, B-dul Eroilor de la Tisa nr. 8 , solicită, în calitate de proprietar a imobilului-construcție situat la adresa menţionată, să îi vindem terenul excedentar construcţiilor cumpărate în baza Legii nr.112/1995.
Prin Ordinul nr. 535 din 18.07.2016, emis de Instituția Prefectului – Timiș, cota de 69/652 parte din terenul aferent construcțiilor, a fost atribuită în proprietatea numitei Neagu Corina-Elena .
Prin Ordinul nr. 534 din 18.07.2016, emis de Instituția Prefectului – Timiș, cota de 74/652 parte din terenul aferent construcțiilor, a fost atribuită în proprietatea numiților Neagu Cristian-Gabriel și Neagu Corina-Elena .
Prin Ordinul nr. 535 din 18.07.2016, emis de Instituția Prefectului – Timiș, cota de 69/652 parte din terenul aferent construcțiilor, a fost atribuită în proprietatea numitei Inchici Aurelia .
	Prin adresa cu nr.SJ2020-5290 din 26.10.2020, Serviciului Juridic din cadrul Municipiului Timişoara, ne solicită punerea în executare a Sentinţei Civile nr. 10714 din 05.11.2018 pronunţată la Judecătoria Timișoara în șnur cu Decizia Civilă nr. 663 din 23.06.2020 privind vânzarea terenului în suprafață de 440 mp, înscris în CF nr. 412333 Timișoara (CF vechi 7372) nr. top. 9225, 9226 aflat în proprietatea Municipiului Timișoara - domeniul privat și care excede construcțiilor situate în Timișoara B-dul Eroilor de la Tisa nr. 8 . 	 
Prin Raportul de evaluare nr. 4291/2021, întocmit în data de 13.01.2021 de către evaluator autorizat SC Fidox SRL Brașov, terenul a fost evaluat la 324 euro/mp, respectiv suma de 694.760,00 lei, fără TVA, pentru suprafața de 440 mp .
Prin Decizia nr. 30/2016 a Camerei de Conturi Timiș și Decizia Civilă nr. 2393 din 13.12.2018 a Curții de Apel Timișoara, s-a stabilit ca sumele rezultate din vânzarea terenului menționat mai sus, nu pot fi asimilate veniturilor proprii ale unități administrative teritoriale (în speță Municipiul Timișoara), ci ar trebui virate în fondul extrabugetar creat la nivelul Ministerului de Finanțe, potrivit art. 13, din Legea nr. 112/1995, referitor la constituirea fondului extrabugetar, după deducerea comisionului de 1% . 
Având în vedere cele menționate mai sus, în baza prevederilor Legii nr.7/1996 -  a cadastrului şi publicităţii imobiliare, modificată și a prevederilor art. 129, alin. 1, alin. 2 lit. c, din O.U.G. nr.57/2019 -  privind Codul Administrativ, considerăm oportun, iniţierea unui proiect de hotărâre privind vânzarea terenului menţionat mai sus, conform prevederilor hotărârilor judecătoreşti. 

